als_Latn dik_Latn sag_Latn
Trashëgimia muzeore, në gjendje të rëndë
Kohë të vështira për muzetë e Kosovës
Shumë eksponate janë mykur dhe kalbur
Muzetë në Kosovë, si ata të nivelit qendror ashtu edhe ata të nivelit lokal, janë në një gjendje të vështirë. Eksponatet që gjenden në këto muze, sidomos në Muzeun e Kosovës, që konsiderohet edhe muzeu amë i muzeve në vend, janë në një gjendje të vështirë, të mykura dhe të përfshira nga korrozioni, e shumë prej tyre janë duke shkuar drejt kalbjes. Mungesa e objekteve, hapësirave të nevojshme, lënia pas dore, moskonservimi, janë duke përcjellë muzetë kosovarë dhe eksponatet e tyre që nga pas lufta e këtej. Edhe pse janë bërë disa ndërhyrje për shpëtim dhe investime në infrastrukturë, gjendja mbetet ende alarmante. Ekspertë të fushës së muzeologjisë tashmë një kohë janë duke ngritur zërin rreth kësaj gjendje, në të cilën ndodhet trashëgimia muzeore në vend, duke kujtuar se kjo pjesë trashëgimisë po shkon drejt zhdukjes.
Koleksionet, në gjendje të keqe
Në një prononcim për “Kosova Sot”, Sadik Krasniqi, shefi i sektorit të Historisë në Muzeun e Kosovës dhe kryetar i Muzeologëve të Kosovës, është shprehur se ishte pikërisht gjendja e vështirë në të cilën po kalon ky sektor i trashëgimisë që janë shtyrë në themelimin Shoqatës së Muzeologëve të Kosovës. Sipas tij, deri më tani që nga themelimi i saj kjo shoqatë ka organizuar simpoziume, tryeza shkencore, debate, duke ngritur problemet dhe shqetësimet me të cilat është duke u përballur trashëgimia muzeore në vend. Sipas tij, një nga qëllimet e shoqatës është edhe ngritja dhe trajtimi i këtij problemi për të shtyrë proceset e përmirësimit të funksionimit të këtij sektori të trashëgimisë. “Mund të them me plot bindje se në bazë të analizave dhe punëve që janë bërë nga ekspertët e shoqatës gjatë hulumtimeve profesionale, por edhe hulumtimet që unë kam bërë gjatë viteve 2011/2012 ka rezultuar se muzetë në Kosovës në përgjithësi, duke filluar nga Muzeu i Kosovës, janë në një gjendje të vështirë, sidomos në aspektin e koleksioneve që ruhen në depot e tyre”, ka thënë ai, duke shtuar se gjendja e këtyre koleksioneve është shume e keqe. Ndërsa, ka thënë se mungesa e një Ligji për muzetë është duke krijuar një paqartësi të madhe rreth organizmit, ruajtjes dhe funksionimit të muzeve. “Ne nuk kemi një ligj për muzetë dhe muzeologjinë dhe pasojat janë të mëdha, pasi me mospasje të këtij ligji ne humbim shumë prej koleksioneve, qoftë publik apo private, pastaj ky ligj do të stoponte keqpërdorimet financiare dhe fizike të koleksioneve kontrabandën e tyre, pra do të rriste nivelin e administrimit të tyre”, ka thënë Krasniqi.
Mungon Ligji për muzetë
Eksperti i muzeologjisë, Riza Sadiku, ka thënë se trashëgimia kulturore është një fushë shumë e rëndësishme për vendin, por, sipas tij, mjerisht kjo fushë nuk është e mbrojtur, zhvilluar sa duhet dhe nuk funksionon si duhet. Ai ka thënë se problemet në trashëgiminë kulturore të Kosovës janë të llojllojshme si në aspektin e hulumtimeve ashtu edhe në aspektin e mbrojtjes së kësaj trashëgimie. “Një ndër institucionet më të vjetra të kulturës së Kosovës, Muzeu i Kosovës, është në një gjendje të vështirë dhe ballafaqohet me shumë vështirësi të mëdha, nuk ka libra hyrës, mbrojtja e eksponateve lë shumë për të dëshiruar, nuk bëhet konservimi i tyre, duke u krijuar një gjendje aspak e mirë për këtë trashëgimi”, ka thënë Sadiku. Andaj, sipas tij, kur Muzeu i Kosovës, që është muzeu amë, është në një gjendje të tillë, atëherë muzetë e tjera në Kosovë janë në një gjendje edhe më të keqe. Sipas tij, me gjithë faktin se shumë herë janë ngritur shqetësimet për gjendjen e vështirë në të cilën gjendet trashëgimia muzeore, institucionet nuk janë duke u marrë seriozisht me mbrojtjen e kësaj fushe. “Eksponatet që gjendjen në muzetë në vend, sidomos ato që gjenden në Muzeun e Kosovës, janë në një gjendje të vështirë. Ato po dëmtohen për shkaka se nuk janë marrë masat preventive për mbrojtjen e tyre. Eksponatet i ka përfshirë myku, ndryshku dhe po shkojnë drejt kalbjes”, ka thënë eksperti Sadiku, i cili për shumë vjet ishte këshilltar shkencor në Muzeun e Kosovës. Madje, ka thënë ai, në situatën në të cilën jemi sot jo vetëm që është dashur të ngrihet niveli i funksionimit të muzeve dhe ruajtjes së eksponateve, por do të duhej të hapeshin edhe muze të tjerë që do të sillnin në kujtesë historinë tonë. “Kosova është bërë shtet dhe është dashur që të hapen muze të rinj, veçanërisht memorial për të përkujtuar luftën e fundit, por edhe qëndresën viteve të ’90 të shekullit të kaluar, sidomos ish-objekteve shkollore”, ka thënë ai, duke shtuar se deri më tani do të ishte dashur që të katër sektorët e Muzeut të Kosovës të ishin muze më vete. (KOSOVA SOT)
- Eda Zari, vjen në Prishtinë me një paraqitje ndryshe
- GOMfest bën publike emrat e performuesve për edicionin e V
- ‘E Përhitura’, për disa ditë fiton mbi 200 milionë dollarë
- Homazhe në nderim të Petro Zhejit
- Gjuha shqipe në zi, ndahet nga jeta Petro Zheji
- Pikturonte atdheun për të shuar mallin
- Veprimtaria e Nolit, më e fuqishme se fati
- Ndahet nga jeta poeti dhe shkrimtari Qerim Ujkani
- Hamami i madh i Prishtinës hap diskutime të shumta
- MKRS-ja, me politika të reja për librin
- Turistet e vandalizojnë Koloseun e Romës dhe bëjnë ‘selfie’
- Sopranoja Brightman do mbaj koncert nga hapësira
- Trashëgimia muzeore, në gjendje të rëndë
- Fillojnë xhirimet e filmit “Home Sweet Home”
- Izrael, gjendet në shpellë një thesar 2300 vjeçar
- “Me violinën time flas të gjitha gjuhët e botës”
- Gjendet një thesar nga koha e Aleksandrit të Madh
- Filmi “Bota” konkurron në “Sofia International Film Festival”
- Kosova në 16 foto, pa paragjykime! (Foto)
- Kënga e ‘Years and Years’, e para në top listën britanike
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn